CELEX: 32011D0446
Language: hu
Date: 2011-07-11 00:00:00
Title: 2011/446/EU: A Bizottság végrehajtási határozata ( 2011. július 11. ) tizenöt tagállam (Bulgária, Németország, Észtország, Írország, Franciaország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia és Finnország) halászati adatok gyűjtésére, kezelésére és felhasználására vonatkozó nemzeti programjához a 2011. évben nyújtott uniós pénzügyi hozzájárulásról (az értesítés a C(2011) 4918. számú dokumentummal történt)

22.7.2011   
            
            
               HU
            
            
               Az Európai Unió Hivatalos Lapja
            
            
               L 191/23
            
         A BIZOTTSÁG VÉGREHAJTÁSI HATÁROZATA
   (2011. július 11.)
   tizenöt tagállam (Bulgária, Németország, Észtország, Írország, Franciaország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia és Finnország) halászati adatok gyűjtésére, kezelésére és felhasználására vonatkozó nemzeti programjához a 2011. évben nyújtott uniós pénzügyi hozzájárulásról
   (az értesítés a C(2011) 4918. számú dokumentummal történt)
   (Csak a bolgár, a német, az észt, az angol, a francia, az olasz, a görög, a lett, a litván, a máltai, a lengyel, a portugál, a román, a szlovén, a finn és a svéd nyelvű szöveg hiteles)
   (2011/446/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 24. cikke (1) bekezdésére,
   mivel:
   
               (1)
            
            
               A 861/2006/EK rendelet megállapítja azokat a feltételeket, amelyekkel a tagállamok európai uniós hozzájárulást kaphatnak az adatgyűjtési és -kezelési nemzeti programjuk végrehajtása során felmerült kiadások fedezésére. Az ilyen programokat a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról szóló, 2008. február 25-i 199/2008/EK tanácsi rendelet (2) és a 199/2008/EK tanácsi rendelet alkalmazására vonatkozó részletes szabályok megállapításáról szóló, 2008. július 14-i 665/2008/EK bizottsági rendelet (3) előírásaival összhangban kell összeállítani.
               A 199/2008/EK rendelet 4. cikke (4) és (5) bekezdésének megfelelően Bulgária, Németország, Észtország, Írország, Franciaország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia és Finnország benyújtotta a 2011–2013-as időszakra vonatkozó nemzeti programját. Ezeket a programokat a Bizottság 2011-ben a 199/2008/EK rendelet 6. cikke (3) bekezdésével összhangban jóváhagyta.
               Az említett tagállamok a halászati alapadatok gyűjtése és kezelése során felmerült tagállami kiadások tekintetében a 861/2006/EK tanácsi rendelet végrehajtására vonatkozó részletes szabályok megállapításáról szóló, 2008. november 3-i 1078/2008/EK bizottsági rendelet (4) 2. cikkének megfelelően benyújtották a 2011–2013-as időszakra vonatkozó éves költségvetési előrejelzéseiket is. A Bizottság az 1078/2008/EK bizottsági rendelet 4. cikkével összhangban, a jóváhagyott nemzeti programok figyelembevételével értékelte a tagállamok éves költségvetési előrejelzéseit.
            
         
               (2)
            
            
               Az 1078/2008/EK rendelet 5. cikke előírja, hogy a Bizottságnak jóvá kell hagynia az éves költségvetési előrejelzéseket, valamint a 861/2006/EK rendelet 24. cikkében meghatározott eljárásnak megfelelően és az éves költségvetési előrejelzésekre vonatkozó, az 1078/2008/EK rendelet 4. cikkében említett értékelés eredménye alapján határoznia kell az egyes nemzeti programokhoz nyújtandó éves uniós pénzügyi hozzájárulásról.
               A 861/2006/EK rendelet 24. cikke (3) bekezdésének b) pontja értelmében az éves pénzügyi hozzájárulás mértékét bizottsági határozatban kell megállapítani. Ugyanezen rendelet 16. cikke előírja, hogy az alapadatok gyűjtését tekintve az uniós pénzügyi intézkedések mértéke nem haladhatja meg a halászati adatok gyűjtésére, kezelésére és felhasználására vonatkozó program végrehajtása során felmerülő tagállami kiadások 50 %-át.
            
         
               (3)
            
            
               Ez a határozat az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (5) 75. cikkének (2) bekezdése szerinti finanszírozási határozatnak minősül.
            
         
               (4)
            
            
               Az e határozatban előírt intézkedések összhangban vannak a Halászati és Akvakultúra-ágazati Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A tagállamoknak a halászati adatok gyűjtésére, kezelésére és felhasználására vonatkozó nemzeti programjaihoz a 2011. évben nyújtandó uniós pénzügyi hozzájárulás tagállamonkénti összegét és mértékét a melléklet állapítja meg.
   2. cikk
   Ennek a határozatnak a Bolgár Köztársaság, a Németországi Szövetségi Köztársaság, az Észt Köztársaság, Írország, a Francia Köztársaság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Portugál Köztársaság, Románia, aSzlovén Köztársaság és a Finn Köztársaság a címzettjei.
   
      Kelt Brüsszelben, 2011. július 11-én.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 160., 2006.6.14., 1. o.
   
      (2)  HL L 60., 2008.3.5., 1. o.
   
      (3)  HL L 186., 2008.7.15., 3. o.
   
      (4)  HL L 295., 2008.11.4., 24. o.
   
      (5)  HL L 248., 2002.9.16., 1. o.
   
      MELLÉKLET
      
         2011–2013-as NEMZETI PROGRAMOK
      
      
         TÁMOGATHATÓ KIADÁSOK ÉS A 2011. ÉVI UNIÓS HOZZÁJÁRULÁS FELSŐ HATÁRA
      
      
                  (EUR-ban)
               
            
                  Tagállam
               
               
                  Támogatható kiadások
               
               
                  Az uniós hozzájárulás felső határa
                  (50 %-os mérték)
               
            
                  Bulgária
               
               
                  366 500,00
               
               
                  183 250,00
               
            
                  Németország
               
               
                  6 615 835,00
               
               
                  3 307 917,50
               
            
                  Észtország
               
               
                  626 997,00
               
               
                  313 498,50
               
            
                  Írország
               
               
                  5 831 252,00
               
               
                  2 915 626,00
               
            
                  Franciaország
               
               
                  14 408 590,00
               
               
                  7 204 295,00
               
            
                  Olaszország
               
               
                  7 799 304,00
               
               
                  3 899 652,00
               
            
                  Ciprus
               
               
                  489 211,00
               
               
                  244 605,50
               
            
                  Lettország
               
               
                  309 381,00
               
               
                  154 690,50
               
            
                  Litvánia
               
               
                  279 742,00
               
               
                  139 871,00
               
            
                  Málta
               
               
                  576 570,00
               
               
                  288 285,00
               
            
                  Lengyelország
               
               
                  1 046 307,00
               
               
                  523 153,50
               
            
                  Portugália
               
               
                  4 289 311,00
               
               
                  2 144 655,50
               
            
                  Románia
               
               
                  634 469,00
               
               
                  317 234,50
               
            
                  Szlovénia
               
               
                  207 349,00
               
               
                  103 674,50
               
            
                  Finnország
               
               
                  1 736 460,00
               
               
                  868 230,00
               
            
                  
                     ÖSSZESEN
                  
               
               
                  
                     45 217 278,00
                  
               
               
                  
                     22 608 639,00